Blow (שיר של אד שירן, כריס סטייפלטון וברונו מארס)

Blow (בעברית: לפוצץ) הוא שיר של הזמר-יוצר הבריטי אד שירן, בהשתתפות הזמרים-יוצרים האמריקאים כריס סטייפלטון וברונו מארס. השיר יצא לאור ב-5 ביולי 2019, על ידי חברות התקליטים אסיילום רקורדס ואטלנטיק רקורדס, ושימש כסינגל הרביעי מתוך אלבום האולפן הרביעי של שירן, No.6 Collaborations Project. השיר נכתב על ידי שירן, סטייפלטון, מארס, ברודי בראון, פרנק רוג'רס, ג'יי.טי. קיור, בארד מקנאמי וגרגורי מק'קי. מארס הפיק את השיר וניגן בכל הכלים מלבד הבס. "Blow" תואר כשיר מסוג רוק, בלוז רוק והארד רוק. מבחינה לירית, השיר הוא מעין הקדשה למאהבת שגורמת לזמר להשתגע, בשילוב עם רפרנסים לאקדח ורמיזות מיניות.

השיר זכה לביקורות מעורבות מצד מבקרי המוזיקה, כאשר חלקם שיבחו את השירה של הזמר ואת צליל ההארד רוק של השיר, בעוד שאחרים ביקרו את המילים. השיר הגיע למקום ה-60 בבילבורד הוט 100 האמריקאי, ולמקום ה-39 בקנדה הוט 100, וכן הוסמך לתואר זהב מטעם איגוד תעשיית ההקלטות הקנדי (MC). בנוסף, הגיע השיר למקום השלישי במצעד שירי הרוק והשירים האלטרנטיביים בארצות הברית, למקום ה ברביעי במצעד הרוק הקנדי, ולמקום ה-21 במצעד הסינגלים האוסטרלי. בקליפ, שבוים על ידי מארס ופלורנט דכארד, שירן, סטייפלטון ומארס מוחלפים בלהקת רוק נשית, המבצעת את השיר במועדון הלילה "The Viper Room", מול קהל מעריצי רוק.

== רקע וכתיבה ==
במהלך ראיון על No.6 Collaborations Project, חשף אד שירן כי הוא קיבל השראה משיתוף הפעולה של כריסטינה אגילרה עם ליל קים, M.I.A ופינק ב-"Lady Marmalade" משנת 2001. זה הוביל אותו לעבוד עם ג'סטין ביבר וברונו מארס. הוא אמר כי יהיה מהנה ליצור איתם שיר. האדם הראשון שאליו הגיע הוא מארס שאמר, "בוא פשוט נעשה שיר. רק אנחנו".<ref></ref> שם הרצועה נחשף לראשונה ב-18 ביוני 2019, יחד עם שמות האמנים המשתתפים בו.<ref></ref> ב-2 ביולי 2019, פרסם שירן קטע קצר מתוך השיר בעמוד האינסטגרם שלו.<ref></ref>

שירן, סטייפלטון ומארס כתבו את הרצועה במרתף בנאשוויל.<ref name="TOCJK"></ref> שירן הסביר כי השלישייה עבדה על שירים שונים ודברים שונים, אך סאונד הרוק של הסינגל הגיע לאחר עבודה עם סטייפלטון. שירן פירט, "זה היה רק במקרה... סטייפלטון פשוט ניגן לנו את הריף, והחלטנו לכתוב עליו את השיר".<ref></ref><ref></ref> עם זאת, לשירן ולמארס היו מספר ויכוחים ומחלוקות בזמן העבודה על השיר, "ברונו לא הפסיק להזכיר לנו מי מהם מכר יותר תקליטים", הסביר שירן.<ref></ref> בראיון ל-iHeartRadio, טען שירן כי אנשים הופתעו כשהקשיבו לשיר, כיוון שלא ציפו לשיר כזה ממנו.<ref></ref> מארס אמר כי זו הייתה "זכות" לעבוד עם שירן וסטייפלטון, באומרו, "לעולם אינך יודע על מה אתה הולך לנחות כשתשתף פעולה עם מוזיקאים אחרים".<ref name="bruno"></ref> הוא הצהיר כי נהנה לעבוד איתם על השיר,<ref name="bruno"/> וכך גם שירן.<ref></ref>

== הפקה ופרסום ==
את השיר כתבו שירן, סטייפלטון, מארס, ברודי בראון, פרנק רוג'רס, ג'יי.טי. קיור, בארד מקנאמי וגרגורי מק'קי. מארס היה אחראי גם על הפקת השיר, וכן ניגן בגיטרה, בתופים ובסינתיסייזר. בבס ניגן ברודי בראון. צ'ארלס מוניז וג'ו רובל, יחד עוזר המהנדס ג'ייקוב דניס, הנדסו את השיר. את המיקסינג עשה מני מארוקין באולפני לאראבי סאונד, לוס אנג'לס. המאסטרינג לשיר נעשה על ידי סטיוארט הוקס במטרופוליס מאסטרינג, בלונדון.<ref name="N6CP"></ref>

השיר הושמע בבכורה ב-5 ביולי 2019, בתחנת הרדיו האוסטרלית KIIS 106.5.<ref></ref> אטלנטיק ואסיילום רקורדס הוציאו לאור את השיר באותו היום, יחד עם רצועה אחרת מהאלבום של שירן, "Best Part of Me" בהשתתפות הזמרת-יוצרת האמריקאית יאבה (2019), לשירותי הורדות וסטרימינג דיגיטליות במדינות שונות.<ref></ref><ref name="BBJL"></ref> אטלנטיק הוציאה את הסינגל ב-8 ביולי 2019 למספר פורמטים של רדיו, בהם רוק פעיל, רדיו להיטים עכשוויים ושירים למבוגרים בתחנות רדיו בארצות הברית.<ref name="PMPE1"></ref> ב-10 ביולי 2019, פורסם השיר מחדש לרדיו רוק פעיל.<ref name="PMPE2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-113 מיליון השמעות.<ref></ref>

== הצלחה מסחרית ==
"Blow" נחת במקום ה-60 בבילבורד הוט 100 האמריקאי עם 26,000 הורדות, 7.5 מיליון השמעות בשירותי הסטרימינג ו-1.5 מיליון השמעות רדיו בשבוע המעקב המלא הראשון שלו. הסינגל נחת בשיאו מקום השלישי במצעד שירי הרוק והאלטרנטיבי. זו הייתה כניסתם הראשונה של סטייפלטון ומארס למצעד, והכניסה הראשונה של שירן מאז 2013. השיר הגיע לראשונה גם למקום הראשון במצעד שירי הרוק הדיגיטליים, והיה לפעם הראשונה של שלושתם במקום זה.<ref></ref> בנוסף, נחת השיר בשיאו במקום ה-33 במצעד הרולינג סטון האמריקאי.<ref name="RST100"></ref> השיר הגיע בשיאו למקום ה-39 במצעד הקנדה הוט 100, וכן למקום הרביעי במצעד שירי הרוק הקנדי, בו שהה עשרים וחמש שבועות בסך הכל.<ref name="CanHot100"></ref><ref name="CanRock"></ref> השיר הוסמך לתואר זהב על ידי איגוד תעשיית ההקלטות הקנדי (MC).<ref name="MC"></ref> השיר נכנס לראשונה למצעד האוסטרלי במקום ה-31, והגיע בשיאו למקום ה-93 בגרמניה.<ref name="Aus"></ref><ref name="Ger"></ref> במצעד הסינגלים הצ'כי והסלובקי, הגיע השיר למקומות ה-53 וה-56, בהתאמה.<ref name="Cze"></ref><ref name="Sko"></ref> במצעד הסינגלים הסקוטי, נחת השיר בשיאו, במקום ה-21.<ref name="Sco"></ref> בנוסף, נכנס השיר לראשונה למצעד הסטרימינג הבריטי במקום ה-35.<ref name="UK"></ref>

== וידאו קליפ ==
שירן הודיע כי הקליפ עתיד לצאת ב-30 ביוני 2019, אולם תאריך יציאתו נדחה ל-8 ביולי 2019.<ref></ref><ref></ref> את הקליפ ביימו ברונו מארס ופלורנט דכארד, והוא צולם לאורך שלושה ימים.<ref name="GNAW"></ref> אחת השחקניות שהופיעו בקליפ, ג'ורדן קלי דברג', הסבירה על הקליפ, ואמרה כי "זיעה, דם ודמעות נכנסו ליצירת המופת הזו".<ref name="GNAW"/>

בקליפ, שירן, סטייפלטון ומארס מוחלפים בלהקת נשים, הכוללת את משתתפת העונה ה-23 של הטופ מודל הבאה של אמריקה, צ'ריש ווטרס, והדוגמנית והשחקנית שאיין היינס.<ref></ref><ref name="BBGK"></ref> ווטרס, המובילה את קבוצת הבנות, מבצעת את השיר בליפ סינק יחד עם הלהקה מול קהל מעריצי רוק במהלך מופע במועדון הלילה "The Viper Room" בלווס אנג'לס.<ref name="BBGK"/><ref name="SWCW"></ref><ref></ref> את שלושת הסולניות מלווים פרנצ'סקה סימון, וונצלה ג'וי ולורן דייס כחברות הלהקה.<ref name="GNAW"/>

ג'ושוע אספינוזה מ-Complex כינה את הקליפ "מדהים".<ref></ref> וינסטון קוק-וילסון מ-Spin תיאר את הקליפ כ-"אירוני" ו-"אנרגטי".<ref name="SWCW"/> גיל קאופמן מבילבורד מצא כי בווידאו קליפ יש "אנרגיה גבוהה".<ref name="BBGK"/>

== קרדיטים ==
הקרדיטים שלהלן לקוחים מהערות האלבום של No.6 Collaborations Project.<ref name="N6CP"/>

* אד שירן - שירה, כתיבה
* כריס סטייפלטון - שירה, כתיבה
* ברונו מארס - שירה, כתיבה, הפקה, גיטרה, תופים, מוג
* ברודי בראון - כתיבה, בס
* פרנק רוג'רס - כתיבה
* ג'יי.טי. קיור - כתיבה
* בארד מקנאמי - כתיבה
* גרג מק'קי - כתיבה

* צ'ארלס מוניז - הנדסה
* ג'ו רובל - הנדסה
* ג'ייקוב דניס - עוזר הנדסה
* מאני מארוקן - מיקסינג
* כריס גאלנד - הנדסת מיקס
* רובין פלורנט - עוזר הנדסת מיקס
* סקוט דסמארייז - עוזר הנדסת מיקס
* סטיוארט הוקס - מאסטרינג

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000<ref name="MC"/>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! scope="row"| עולם
| 5 ביולי 2019
| הזרמת מוזיקה • הורדה דיגיטלית
| אסיילום • אטלנטיק
| align="center"|<ref name="BBJL"/>
|-
! scope="row" rowspan="6"| ארצות הברית
| rowspan="5"| 8 ביולי 2019
| שירים אלטרנטיביים למבוגרים
| rowspan="6"| אטלנטיק
| align="center" rowspan="5"|
|-
| רוק פעיל
|-
| רדיו אלטרנטיבי
|-
| רדיו להיטים עכשוויים
|-
| שירים למבוגרים
|-
| 10 ביולי 2019
| רוק פעיל
| align="center"|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אד שירן
קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים על מיניות
קטגוריה:סינגלים בהוצאת אטלנטיק רקורדס